
Génto Réino, Segne Capoulié, Car Counfraire, Ami Felibre, 


La cigalo de doufinat que prengué soun envanc 4a la 
Santo- Estello de Marsiho en milo vue cént vuetanto e dous, 
l'annado ounte lou Counsistori felibren decidé de faire passa 
soun coulége de 25 a 50 majourau. 

Se pausé a-de-réng sus li pitre de 

Pascal Francois, Marsiho en 1882 

Bechet Louis, Cano en 1922 

Cler Eugéne, Arle en 1942 

E es en milo nou cént cinquanto e siéis que rescountré un pitre 
di mai calourous, aquéu de Pau Pons lou Gavot, ié revendren, 
éro a la Santo-Estello de Gap. 

Pau Pons nascu en milo nou cent dés a Digno d'uno maire 
gavoto e d'un paire catalan-maiourquin. Poudié que teta de 
bon la, enco de si grand, dins l'auto valeio de Bleuno ounte la 
lengo d6u bres éro courrentamen parlado e aco, per ben 
d'annado encaro dins li valéio aupino. 

Fara sis estudi segoundari a Digno avans de li countinua a 
z'Ais, a Grenoblo e meme a Paris. Poudén apoundre que, en 
mai dis estudi d'istori e geougrafio, Pau Pons daverara un 
certificat de letro e literaturo prouvengalo. E poudeén eici 
saluda uno cardacho de Pau Pons dins aquéli darniés estudi en 
la persouno que nous es tant caro eici a Iéro, vole parla de 
Dono Borel que gardo d'aquéu tems, uno moulounado de bon 
souveni. Mai revenen a Pau Pons. 

Tout soun tems proufessiounau lou passara a ensigna I'istori e 
la geougrafio e bén segur lou prouvengau. Ensignara ansin 
dins lis escolo di vilo de Cano, de Manosco, d'Arle, de 
Valénco, de Brian¢goun, de La Flécho e enfin a coumta de milo 
nou cent quaranto e vue au liceu Douminique Villars a Gap. 


Intra dins la vido ativo en milo nou cént vint e nou, arrestara 
lou mestié en milo nou cént setanto. 

Arrestara d'ensigna l'istori e la geougrafio mai restara pas en 
deforo de l'establimen, qu'es just la pountanado ounte li lengo 
regiounalo, enjusqu'aqui toulerado, van intra per la grand 
porto de l'educacioun naciounalo e aco fara qu'a la demando 
de si coulégo ensignaire éu ié tournara regulieramen per 
countunia soun obro de " pastre de la lengo " en ajudant pér li 
cous de lengo regiounalo. 


Tre soun arribado a Gap en milo nou cént quaranto e vue, Pau 
Pons intro 4 la Soucieta d'Estiidi dis Autis-Aup a Gap. 
Soucieta que fugué foundado en milo vue cént vuetanto e un, 
lou tres de mars per lis abat Guihaume, archivaire 
despartamentau, e Francés Pascal, aquéu meme que sara 
nouma a la cigalo de Déufinat l'an d'aprés coume vous I'ai 
adeja di a la Santo-Estello de Marsiho. 

Veseén que pichot a pichot li causo se meton en placo. 

La vitalita de Pau Pons dins la Soucieta d'Esttdi, 4 n'un 
moumen ounte d'tni penson que vai cabussa, lou fara nouma 
secretari tre l'annado milo nou cént cinquanto e en mai sara 
encarga de la redacioun d6éu buletin. 

Pau Pons es a l'obro, soun esperiénci d'ensignaire, sis ativeta 
noumbrouso en foro de soun travai n'en fan un ome de touti li 
moumen, crese meme que se pou dire que noun poudié se 
parla de la Soucieta d'Esttidi sénso parla de Pau Pons e que se 
poudié pas parla de Pau Pons senso parla de la Soucieta 
d'Esttdi. N'en restara lou baile, lou secretari trento e cing 
annado de tems avans de n'en deveni lou Presidént en milo 
nou cént quatre vint e aco per cing annado. N’en sara piéi 
nouma Presidént d'ounour. 

Es aqui dins aquelo assouciacioun, que Pau pons fara espeli la 
maje part de si recerco e oubrage. La tiero n'en sarié longo e 
lou tems nous mancarié pér la douna en entié, d'istourian bén 
mai saberu que iéu faran aquéu travai que sara pas la buteto. 


Adeja lou Vice-Presidént de la Soucieta d'Estudi, Gorgi 
Dusserre, disié, 4 prepaus de Pau Pons, en milo nou cént 
noutanto e vue dins soun acamp generau a La Freissinouso : 
““Et pour ne pas heurter sa modestie, je n'énumererai pas la 
liste impressionnante de ses communications, de ses écrits, de 
ses travaux. Je n'en retiendrai qu'un monument, mais il est de 
taille, ce sont " Les Hautes Alpes, hier, Aujourd'hui, Demain", 
qu'il a publié aux cdétés de notre Vice-Président M. Pierre 
Chauvet, en 1975, dans la collection des ouvrages de la 
Société d'Etudes. ” 
Oubrage en dous voulume que fai toujour referénci quand se 
parlo de la culturo loucalo en gavoutino. 
Pér quant a iéu, noun passarai souto silénci si publicacioun 
toucant plus particulieramen la lengo e I'istori felibrenco. 
Es ansin que retendrai si dicho pareigudo, vo publicacioun. 

“ Frederi Mistral e soun obro ”’ en 1949, 

*“ L'Abbé Pascal et le Félibrige Alpin ” en 1955, 

““Les manuscrits de Mistral dans la correspondance de 

l'Abbé Pascal ” en 1960, 

“Le Provencal haut alpin, la Société d'Etude des 

Hautes Alpes et l'Escolo de la Mountagno 1881-1911” 

en 1982. 
Pau Pons ajudara tambeén, coume nous lou digué lou Capoulié 
En Peire Fabre a l'acamp generau de I'an passa : " Es a-n-éu 
que deven I'edicioun dis obro de Daviou Meyer (pouésio, 
tiatre en dialéite champ-saurin) e d'Aguste Thouar, “ Quand 
me bressavon (fatorgos, farbiolo, vieéios cansoun e prouverbes 
en dialeite embrunes. ” 
Toujour liga a l'acioun de Pau Pons dins la Soucieta d'Estudi e 
a l'Escolo de la Mountagno foundado, elo tambén, per l'abat 
Pascal en 1881, poudén dire que touto sa vido, aura cerca de 
faire s'afreira li pople de la mountagno que se recouneisson 
dins lou parla nostre. Es dins aquelo endevenén¢go que, en 
1961, participé au noum de la Soucieta d'Estudi au rescontre " 
Prouvéngo-Piemount " a Crissoulo ounte se foundara 
l'Escolo déu Po ". 


" 


1962 lou véi s'adraia pér lou proumié cop dins la travessado 
dis Aup d'a-péd pér lou cou de La Crous pér ana au rescontre 
déu pople éucitan de l'autro man dis Aup a la" Tour de Pellis 
" 

D'aquelo proumiero caminado n'en pantaiara quasi dés an 
cade cop que tournara pér assegura la presénci de la Soucieta 
dins lis acamp freirenau Prouvén¢go-Piemount, avans que de 
prepara en 1970 emé quauqui coumpan " la travessado ", 
aquelo que carrejara tout un group de prouvengau a Santo 
Lucio de Coumboscuro pér un proumié cop mai pas per un 
darnié que devendra au travers dis an un vertadié roumeirage. 

Escouten Sérgi Arneodo que disié davans I'atahut : 

“Ma, per nautre de " Comboscuro ", Pau éro lou coumpan 
naturau lou long d6u chamin sénso frountiero. Emé si paraulo 
mesurado nous rapelavo la draio mistralenco, nous ajudavo a 
placa soulidamen, bén a chivau de nostro e = siéuno 
mountagno. 

S'en arribavo eici, en Comboscuro, coumo lou _ prouféto, 
qu'avié pas besoun de manti paraulo: coumtavo soun cop d'uei 
dessouto. li ciho blanco ; coumtavo soun geste repausa soubre 
jouine e mens jouine, escoulan emai adulte ! 

Au tems di leigoun s'en venié dins nostro pichouno escolo 
mountagnardo, tournavo soun larg sourire darrié li luneto, 
disié : "la memo mountagno nous unis, lou ciel nous benesis ! 
" ]i picavian di man : soun sourire se fasié mai grand. ”’ 

Aquelo caminado se iéu ai pas agu la chabéng¢o de la faire en 
jusqu'a aro, mai for¢o d'entre vautre l'aves agudo dins li cambo 
e n'en parlas toujour emé la gau d'agué fach un presfa 
necessari a la Causo nostro. 


’ 


E Pau Pons e lou Felibrige m'anas dire ? 


Véne de vous lou dire tout escas, l'ativeta de Pau Pons la 
trouvan essencialamen a la Soucieta d'Esttdi e dins l'Escolo de 
la Mountagno, e piei dins touto uno meno d'’assouciacioun 
qu'an agu, vo que an encaro, un liame emé lou Felibrige. Mai 


se pou dire que Pau Pons a toujour travaia dins un esperit 
felibren, escouten pér eisemple lou réire-Capoulié Rostaing 
dins la prefaci de “ Le Provengal Haut Alpin” : 

“La démonstration de Paul Pons s'appuie naturellement sur un 
recollement exhaustif des textes et une fine analyse des 
évéenements, ou pour mieux dire, de l'action des hommes 
éminents qui ont fondé puis dirigé, la Société et l'Escolo ..... 
Paul Pons montre que c'est en réalité l'esprit félibréen qui a 
présidé a la naissance des deux groupes, destinés a mettre en 
valeur l'originalité du pays ; les hommes ont su avec 
discernement se répartir les taches... 


Se fagué marca au cartabéu d6u Felibrige en milo nou cént 
trento, sara nouma Majourau en 1956, a la Santo Estello de 
Gap au siéu. 

Assegurara la presidéngo de la Mantenén¢o de Prouveéngo de 
1970 a 1974 e enfin sara elegi Capoulié d6u Felibrige de 1989 
a 1992. 


Dempiei ben avans 1930, s'interessavo i lengo regiounalo bord 
que vous I'ai di, daveré de diplomo pér lis ensigna. 


Pér miés lou couneéisse ié dounan la paraulo dins un tros de 
pouésio siéuno escricho en 1928 avans soun intrado au 
Felibrige. 


Ah ! voudriéu éstre pastre, un béu pastre gavouot ! 
Parti dins lou champas au clarun des estéllos 

E juga dou fleitet davans moun escabouot ; 

Des redoun pendoulants la musico 's tant bello ! 
De bououn matin, au bram sounant de la toutouro, 
Coume me farté gau d'acampa moun avé, 

D’aluca dins lei baus lou souréu que s'aubouro 

E de gibla, galoi, moun pouri chin bourret ! 


E plus luen 


Puei lou sero vengu, l'escabouot tout en aio, 

Seguirié 'n champéjant l'aret flouca de brun, 
Ritmariéu mes chansouns au dindan des sounaios, 
Em'‘au chant des grihets, amis dou calabrun. 

Téu qu'auriéu tant ama de treva les ermas, 

Que tant me chalariéu de carreja la biasso, 

Parqué m'as embarra, moun Diéu, coume un marrias? 
Parqué siéu pas neissu, coume tu, dins la jasso 


Es éu que l'escriéu, aurié ama éstre pastre per rampela e 
rampela tourna-mai tout ¢o que toco a la culturo e noun sara 
en résto pér ajuda lou Felibrige quand la causo ié sara 
demandado. 

Dins lis annado 1949 e 1950 bategue ferme per que la lei sus 
l'ensignamen vegueésse lou jour. 

Lou retrouvan en 1956, aprés la demando facho pér lou 
Capoulié d6u moumen Frederi Mistral nebout, counscient déu 
travai que se fai dins li mountagno, de 1é carreja tourna-mai la 
Coupo. E aqui Pau Pons saupra mai, miés que tout autre, se 
faire ajuda per tduti lis assouciacioun toucant a la culturo 
nostro e prengué uno bello part dins l'espousicioun majo sus 
lou Aut -Aupin au coustat de Jan Boutiere. 

1956, vous l'ai di es l'annado de soun intrado au Counsistori e 
es tambeén I'annado de l’eleicioun de Carle Rostaing au 
capoulierat. 

De 1956 a 1962 ajudara lou Capoulié en assegurant la 
publicacioun dou buletin " Lou Felibrige ". 

Tendra piéi l'empento de la Mantenéngo de Prouvéngo de 
1970 a 1975 au moumen ounte la Frango coumeng¢o li 
discussioun toucant la decentralisacioun e lou regiounalisme. 
Poudés vous douta que restara pas en deforo di batésto, 
d'autant mai qu'es un di moumen fort pér lis estage de lengo 
regiounalo ourganisa coutrio entre lou Prouvengau a l'Escolo 
e lou Felibrige. 


Vesén qu'aqui tambeén sara d'uno ajudo preciouso pér lou 
Capoulié Reinié Jouveau. 

Passa 1975 arreésto la cargo de Sendi de la Mantenengo de 
Prouveéngo mai restara encaro bén de tems membre d6u buréu 
en tant que Souto-Sendi encarga dis Autis-Aup. 


Emé lis annado que peson sus sis espalo, se pourrié pensa pér 
d'tni d'entre nautre que Pau Pons avié fa soun téms. 

Noun, vous fau saupre que jamai plegué l'esquino dins si terro 
de mountagno, éro toujour l'ome di batésto de la lengo, di 
lengo amenagado, s'entrevant au plan internaciounau de ¢o 
que se fasié e se poudié faire. Pér aquéli que lou couneissien 


miés, éro toujour lou majourau bountous Jést a douna un 
entre-signe quouro lou li demandavias. 


Mai vaqui qu'arrivan a la fin dis annado quatre vint e en 
particulié a l'annado 1989, anniversari dis dous cént an de 
revoulucioun franceso e es en terro de Peirigus que lou 
Felibrige tén si sesiho en un moumen ounte l'ér felibren es 
mai que lourd pér d'uni resoun que couneissés. Lou majourau 
Pau Pons candidat au poste de Capoulié sara elegi a la 
majourita di voues e tendra l'empento de noste mouvamen tres 
an de téms. 

A coumta d'aquéu moumen, Pau Pons n’‘aura plus de ratélo 
per countunia l'obro que dempiéi toujour es la siéuno e que 
vous disiéu en debuto de moun prepaus " rampela, rampela 
"afreira noun plus d'un coustat a l'autre dis Aup mai dis Aup a 
l'autro mar, la grando. 

Escouten lou dins sa proumiero dicho de Capoulié : 

““S'es eici sus vosto terro abelano, que s'alargue lou cant di 
proumié troubadour, l'astrado a vougu que siegue de l'autro 
man doéu Rose, au nostre, que s'abarigué lou prouféto que, 
dins si cant inmourtau, nous aprengué que ¢o que ligo l'ome a 
soun pople, a sa terro, a soun istori, d'en proumié es la lengo, 
soun pas d'entravadis, ben au countrari, mai d'ajudo 
pouderouso pér ié faire véire clar e marcha dre. 


Se dou d'aut de la Tour Magno, lou Sant Signau es fa, es a 
nautre que reven de pas leissa s'arrouina lou mounumen escrét 
! 
Sian quauquis-un, eici, qu'avén pouscu aprendre co qu’es 
crida dins lou desert ; avén lucha li man nuso e larga maugrat 
tout li gran de l'esperango : aro, poudén véire verdeja sus nosti 
relarg lou blad nouvéu, poudén tambeén véire proun d'ome 
voula au secous de la vitori. 
Avisén-se, la lucho es pas acabado e sian proun liuen d'agué 
lou blanc dou porri ! 
Dins lou respét lis un dis autri, sachen trepassa li questioun de 
persouno e li garrouio de clouquié ; dins la coumunioun que 
la Coupo n'es lou simbéu, counvincu que lou triounfle de 
noste ideau s'amerito proun sacrifice ; Oubliden pas que lou 
camin felibren es un camin d'amista despiéi lou rescontre de 
Mistral e de Roumanille souto li barri d'Avignoun, despiéi 
l'acamp de Font-Segugno. 
Vous ai adeja di: 

Soucieta d'Esttdi Pau Pons ; Pau Pons Soucieta 
d'Estudi. 
Crese ferme que cadun d'entre nautre repartiren emé la 
counvicioun : 

Pau Pons Felibrige ; Felibrige Pau Pons. 


Ah ! voudriéu éstre pastre, un béu pastre gavouot ! 
Parti dins lou champas au clarun des estéllos 

E juga dou fleitet davans moun escabouot ; 

Des redoun pendoulants la musico 's tant bello ! 


Jamai, au grand jamai, vous 6ublidaren Pau Pons ; Capoulié 
Pau Pons ; L'Ouncle! 


